Mazās sievietes (2019. gada filma)

"Mazās sievietes" () ir 2019. gada ASV vēsturiskā drāma, kuras režisore un scenārija autore ir Greta Gērviga. Filmā galvenās lomas atveido Sīrša Ronana, Emma Votsone, Florensa Pjū, Elaiza Skanlena, Lora Derna, Timotejs Šalamē, Merila Strīpa, Treisijs Letss, Bobs Odenkērks, Džeimss Nortons, Luijs Garels un Kriss Kūpers. Filma ir balstīta uz 1868. gada Luīzas Mejas Olkotas tāda paša nosaukuma romānu.

Filmā tiek sekots līdzi četrām Mārču ģimenes māsām 19. gadsimta Masačūsetsā.

"Mazās sievietes" bija tikai otrā filma, kuru Gērviga režisēja viena pati. Filma bija gan kritiski, gan komerciāli veiksmīga, nopelnot 218,9 miljonus ASV dolāru. "Mazās sievietes" tika nominēta sešām Amerikas Kinoakadēmijas balvām, tai skaitā kā labākā filma, labākā aktrise galvenajā lomā (Ronana) un labākā aktrise otrā plāna lomā (Pjū), bet ieguva vienu "Oskaru" kategorijā "Labākie kostīmi". Filma tika nominēta arī piecām BAFTA kino balvām un divām Zelta globusa balvām.

 Atsauces 

 Ārējās saites 

Kategorija:2019. gada filmas
Kategorija:ASV filmas
Kategorija:Drāmas
Kategorija:Gretas Gērvigas filmas
Kategorija:Columbia Pictures filmas
Kategorija:Vēsturiskas filmas
Kategorija:Kara filmas
Kategorija:Ziemassvētku filmas